**ZELENÉ ÚRADOVANIE**

Je to skrátený názov pre ***environmentálne vhodné správanie inštitúcií*** – úradov, škôl, samostatných podnikov, ale aj jednotlivcov. Zahŕňa systematické opatrenia zamerané na samotnú prevádzku (napr. cielené úspory energie, environmentálne vhodné čistenie), rovnako ako na oblasť verejného obstarávania (nákupu a zásobovania).

**ZELENÉ NAKUPOVANIE**

**(OBSTARÁVANIE)**

Je to taký spôsob zadávania verejných zákaziek alebo nákupov, ktorý berie do úvahy vplyv vybraného tovaru a služieb na životné prostredie. Uprednostňované sú vlastnosti, ktorých ***negatívny vplyv na životné prostredie je čo najmenší****.* Medzi posudzované kritériá patrí napríklad možnosť recyklácie, biologická odbúrateľnosť, materiálna a energetická náročnosť výroby, zdravotná nezávadnosť, transportná vzdialenosť od výrobcovi k spotrebiteľovi a pod.

***Každá ľudská činnosť, každý výrobok alebo služba, ktorú kupujeme, má určitý vplyv na životné prostredie.***

***Preto by sme mali uvažovať o výrobkoch a službách v zmysle ich celého životného cyklu – „od narodenia až po smrť”, čiže od získavania surovín, cez výrobu, dopravu, používanie až po likvidáciu výrobku.***